EL Επίσημη Εφημερίδα της Ευρωπαϊκής Ένωσης L 344/112

ΑΠΌΦΑΣΗ ΤΗΣ ΕΠΙΤΡΟΠΉΣ

της 5ης Δεκεμβρίου 2008

για τη χορήγηση χρηματοδοτικής ενίσχυσης από την Κοινότητα για το έτος 2009 σε ορισμένα κοινοτικά εργαστήρια αναφοράς στον τομέα της υγείας των ζώων και των ζώντων ζώων

[κοινοποιηθείσα υπό τον αριθμό Ε(2008) 7667]

(Τα κείμενα στην ισπανική, δανική, γερμανική, αγγλική, γαλλική και σουηδική γλώσσα είναι τα μόνα αυθεντικά)

(2008/965/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 28 παράγραφος 2,

τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (2), και ιδίως το άρθρο 32 παράγραφος 7,

Εκτιμώντας τα ακόλουθα:

(1) Σύμφωνα με το άρθρο 28 παράγραφος 1 της απόφασης 90/424/ΕΟΚ μπορεί να χορηγηθεί κοινοτική ενίσχυση στα κοινοτικά εργαστήρια αναφοράς στον τομέα της υγείας των ζώων και των ζώντων ζώων.

(2) Σύμφωνα με τον κανονισμό (ΕΚ) αριθ. 1754/2006 της Επιτροπής, της 28ης Νοεμβρίου 2006, για τους τρόπους χορήγησης της κοινοτικής χρηματοδοτικής ενίσχυσης στα κοινοτικά εργαστήρια αναφοράς για τις ζωοτροφές, τα τρόφιμα και τον τομέα της υγείας των ζώων (3) η χρηματοδοτική ενίσχυση από την Κοινότητα χορηγείται με την προϋπόθεση ότι τα εγκεκριμένα προγράμματα εργασίας υλοποιούνται αποτελεσματικά και ότι οι δικαιούχοι παρέχουν όλες τις αναγκαίες πληροφορίες εντός συγκεκριμένων χρονικών ορίων.

(3) Σύμφωνα με το άρθρο 2 του κανονισμού (ΕΚ) αριθ. 1754/2006, οι σχέσεις μεταξύ της Επιτροπής και των κοινοτικών εργαστηρίων αναφοράς διέπονται από σύμβαση εταιρικής σχέσης η οποία συνοδεύεται από πολυετές πρόγραμμα εργασίας.

(4) Η Επιτροπή αξιολόγησε τα προγράμματα εργασίας και τα αντίστοιχα προσχέδια προϋπολογισμού που υποβλήθηκαν από τα κοινοτικά εργαστήρια αναφοράς για το έτος 2009.

(5) Συνεπώς, η κοινοτική χρηματοδοτική συνδρομή χορηγείται στα κοινοτικά εργαστήρια αναφοράς που έχουν οριστεί να εκτελούν τις λειτουργίες και τα καθήκοντα που προβλέπονται στις ακόλουθες πράξεις: — Οδηγία 92/35/ΕΟΚ του Συμβουλίου, της 29ης Απριλίου 1992, για τη θέσπιση των κανόνων ελέγχου και των μέτρων καταπολέμησης της πανώλους των ίππων (4), — Οδηγία 92/66/ΕΟΚ του Συμβουλίου, της 14ης Ιουλίου 1992, για τη θέσπιση κοινοτικών μέτρων για την καταπολέμηση της ψευδοπανώλους των πτηνών (5), — Οδηγία 92/119/ΕΟΚ του Συμβουλίου, της 17ης Δεκεμβρίου 1992, για τη θέσπιση γενικών κοινοτικών μέτρων καταπολέμησης ορισμένων ασθενειών των ζώων καθώς και ειδικών μέτρων για τη φυσαλιδώδη νόσο των χοίρων (6), — Οδηγία 93/53/ΕΟΚ του Συμβουλίου, της 24ης Ιουνίου 1993, σχετικά με τη θέσπιση στοιχειωδών κοινοτικών μέτρων για την καταπολέμηση ορισμένων νόσων των ψαριών (7), — Οδηγία 95/70/ΕΚ του Συμβουλίου, της 22ας Δεκεμβρίου 1995, για τη θέσπιση στοιχειωδών κοινοτικών μέτρων ελέγχου των ασθενειών των δίθυρων μαλακίων (8), — Απόφαση 2000/258/ΕΚ του Συμβουλίου, της 20ής Μαρτίου 2000, για τον ορισμό ειδικού ινστιτούτου υπεύθυνου για τον καθορισμό των κριτηρίων τυποποίησης των ορολογικών δοκιμασιών ελέγχου της αποτελεσματικότητας των αντιλυσσικών εμβολίων (9), — Οδηγία 2000/75/ΕΚ του Συμβουλίου, της 20ής Νοεμβρίου 2000, για τη θέσπιση ειδικών διατάξεων σχετικών με μέτρα καταπολέμησης και εξάλειψης του καταρροϊκού πυρετού του προβάτου (10), — Οδηγία 2001/89/ΕΚ του Συμβουλίου, της 23ης Οκτωβρίου 2001, για τα κοινοτικά μέτρα για την καταπολέμηση της κλασσικής πανώλους των χοίρων (11), — Οδηγία 2002/60/ΕΚ του Συμβουλίου, της 27ης Ιουνίου 2002, για τη θέσπιση ειδικών διατάξεων για την καταπολέμηση της αφρικανικής πανώλης των χοίρων και την τροποποίηση της οδηγίας 92/119/ΕΟΚ όσον αφορά την πολιοεγκεφαλίτιδα του χοίρου και την αφρικανική πανώλη των χοίρων (12), — Οδηγία 2003/85/ΕΚ του Συμβουλίου, της 29ης Σεπτεμβρίου 2003, σχετικά με τη θέσπιση κοινοτικών μέτρων για την καταπολέμηση του αφθώδους πυρετού, την κατάργηση της οδηγίας 85/511/ΕΟΚ και των αποφάσεων 89/531/ΕΟΚ και 91/665/ΕΟΚ και την τροποποίηση της οδηγίας 92/46/ΕΟΚ (13), — Απόφαση 96/463/ΕΚ του Συμβουλίου, της 23ης Ιουλίου 1996, για τον ορισμό του οργανισμού αναφοράς που αναλαμβάνει να συνεργαστεί στο θέμα της ομοιομορφίας των μεθόδων δοκιμής και αξιολόγησης των αποτελεσμάτων των βοοειδών αναπαραγωγής καθαρής φυλής (14), — Κανονισμός (ΕΚ) αριθ. 882/2004 για τη βρουκέλωση, — Οδηγία 2005/94/ΕΚ του Συμβουλίου, της 20ής Δεκεμβρίου 2005, σχετικά με κοινοτικά μέτρα για την καταπολέμηση της γρίπης των πτηνών και την κατάργηση της οδηγίας 92/40/ΕΟΚ (15), — Οδηγία 2006/88/ΕΚ του Συμβουλίου, της 24ης Οκτωβρίου 2006, σχετικά με τις απαιτήσεις υγειονομικού ελέγχου για τα ζώα υδατοκαλλιέργειας και τα προϊόντα τους και σχετικά με την πρόληψη και την καταπολέμηση ορισμένων ασθενειών των υδρόβιων ζώων (16), — Κανονισμός (ΕΚ) αριθ. 180/2008 της Επιτροπής, της 28ης Φεβρουαρίου 2008, σχετικά με το κοινοτικό εργαστήριο αναφοράς για τις νόσους των ιπποειδών πλην της πανώλους των ιπποειδών και για την τροποποίηση του παραρτήματος VII του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου (17), — Κανονισμός (ΕΚ) αριθ. 737/2008 της Επιτροπής, της 28ης Ιουλίου 2008, για τον ορισμό των κοινοτικών εργαστηρίων αναφοράς όσον αφορά τις νόσους καρκινοειδών, τη λύσσα και τη φυματίωση των βοοειδών, για τον καθορισμό επιπλέον αρμοδιοτήτων και καθηκόντων των κοινοτικών εργαστηρίων αναφοράς όσον αφορά τη λύσσα και τη φυματίωση των βοοειδών και για την τροποποίηση του παραρτήματος VII του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου (18).

(6) Η χρηματοδοτική συνδρομή για τη λειτουργία και οργάνωση συνεδρίων εργασίας των κοινοτικών εργαστηρίων αναφοράς πρέπει επίσης να συμμορφώνεται με τους κανόνες επιλεξιμότητας που καθορίζονται στον κανονισμό (ΕΚ) αριθ. 1754/2006.

(7) Σύμφωνα με το άρθρο 3 παράγραφος 2 στοιχείο α) και το άρθρο 13 του κανονισμού (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (19), πρόκειται να χρηματοδοτηθούν από το Ευρωπαϊκό Γεωργικό Ταμείο Εγγυήσεων προγράμματα εξάλειψης και παρακολούθησης ζωονόσων (κτηνιατρικά μέτρα). Επιπλέον, το άρθρο 13 δεύτερο εδάφιο του εν λόγω κανονισμού προβλέπει ότι, σε εξαιρετικές και δεόντως αιτιολογημένες περιπτώσεις, για τα μέτρα και τα προγράμματα που καλύπτει η απόφαση 90/424/ΕΟΚ, οι δαπάνες που συνδέονται με τα διοικητικά έξοδα και τα έξοδα προσωπικού των κρατών μελών και των δικαιούχων της συνεισφοράς του ΕΓΤΕ αναλαμβάνονται από το ΕΓΤΕ. Για σκοπούς δημοσιονομικού ελέγχου, εφαρμόζονται τα άρθρα 9, 36 και 37 του κανονισμού (ΕΚ) αριθ. 1290/2005.

(8) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Για την πανώλη των ίππων, η Κοινότητα χορηγεί χρηματοδοτική ενίσχυση στο «Laboratorio Central de Sanidad Animal de Algete», Algete (Μαδρίτη), Ισπανία, για την εκτέλεση των λειτουργιών και των καθηκόντων που ορίζονται στο παράρτημα ΙΙΙ της οδηγίας 92/35/ΕΟΚ.

Η χρηματοδοτική συνδρομή της Κοινότητας αντιστοιχεί στο 100 % των επιλέξιμων δαπανών, όπως ορίζεται στον κανονισμό (ΕΚ) αριθ. 1754/2006, που προβλέπεται από το εν λόγω εργαστήριο για το πρόγραμμα εργασίας και ανέρχεται, κατ’ ανώτατο όριο, στο ποσό των 101 000 EUR για την περίοδο από 1ης Ιανουαρίου έως 31ης Δεκεμβρίου 2009, από το οποίο το ποσό των 35 000 ευρώ, κατ’ ανώτατο όριο, θα διατεθεί αποκλειστικά στην οργάνωση τεχνικού εργαστηρίου σχετικά με τις μεθόδους διαγνωστικής της πανώλους των ίππων.

Άρθρο 2

Για την ψευδοπανώλη των πτηνών, η Κοινότητα χορηγεί χρηματοδοτική ενίσχυση στο «Veterinary Laboratories Agency (VLA), New Haw, Weybridge», Ηνωμένο Βασίλειο, για την εκτέλεση των λειτουργιών και των καθηκόντων που ορίζονται στο παράρτημα V της οδηγίας 92/66/ΕΟΚ.

Η κοινοτική χρηματοδοτική ενίσχυση αντιστοιχεί στο 100 % των επιλέξιμων δαπανών, όπως ορίζεται στον κανονισμό (ΕΚ) αριθ. 1754/2006, που πρόκειται να εκτελεστούν από το εν λόγω εργαστήριο για το πρόγραμμα εργασίας και ανέρχεται, κατ’ ανώτατο όριο, στο ποσό των 88 000 EUR για τη χρονική περίοδο από 1ης Ιανουαρίου έως 31ης Δεκεμβρίου 2009.

Άρθρο 3

Για τη φυσαλιδώδη νόσο των χοίρων, η Κοινότητα χορηγεί χρηματοδοτική ενίσχυση στο «AFRC Institute for Animal Health, Pirbright Laboratory», Pirbright, Ηνωμένο Βασίλειο για την εκτέλεση των λειτουργιών και των καθηκόντων που ορίζονται στο παράρτημα ΙΙΙ της οδηγίας 92/119/ΕΟΚ.

Η κοινοτική χρηματοδοτική ενίσχυση αντιστοιχεί στο 100 % των επιλέξιμων δαπανών, όπως ορίζεται στον κανονισμό (ΕΚ) αριθ. 1754/2006, που πρόκειται να εκτελεστούν από το εν λόγω εργαστήριο για το πρόγραμμα εργασίας και ανέρχεται, κατ’ ανώτατο όριο, στο ποσό των 125 000 EUR για τη χρονική περίοδο από 1ης Ιανουαρίου έως 31ης Δεκεμβρίου 2009.

Άρθρο 4

Για τις ιχθυονόσους, η Κοινότητα χορηγεί χρηματοδοτική ενίσχυση στο «Technical University of Denmark, National Veterinary Institute, Department of Poultry, Fish and Fur Animals», Aarhus, Δανία, για την εκτέλεση των λειτουργιών και των καθηκόντων που ορίζονται στο παράρτημα Γ της οδηγίας 93/53/ΕΟΚ.

Η κοινοτική χρηματοδοτική ενίσχυση αντιστοιχεί στο 100 % των επιλέξιμων δαπανών, όπως ορίζεται στον κανονισμό (ΕΚ) αριθ. 1754/2006, που πρόκειται να εκτελεστούν από το εν λόγω εργαστήριο για το πρόγραμμα εργασίας και ανέρχεται, κατ’ ανώτατο όριο, στο ποσό των 255 000 EUR για τη χρονική περίοδο από 1ης Ιανουαρίου έως 31ης Δεκεμβρίου 2009.

Άρθρο 5

Για τις νόσους των δίθυρων μαλακίων, η Κοινότητα χορηγεί χρηματοδοτική ενίσχυση στο «IFREMER», La Tremblade, Γαλλία για την εκτέλεση των λειτουργιών και των καθηκόντων που ορίζονται στο παράρτημα Β της οδηγίας 95/70/ΕΚ.

Η κοινοτική χρηματοδοτική ενίσχυση αντιστοιχεί στο 100 % των επιλέξιμων δαπανών, όπως ορίζεται στον κανονισμό (ΕΚ) αριθ. 1754/2006, που πρόκειται να εκτελεστούν από το εν λόγω ίδρυμα για το πρόγραμμα εργασίας και ανέρχεται, κατ’ ανώτατο όριο, στο ποσό των 105 000 EUR για τη χρονική περίοδο από 1ης Ιανουαρίου έως 31ης Δεκεμβρίου 2009.

Άρθρο 6

Για τον ορολογικό έλεγχο των αντιλυσσικών εμβολίων, η Κοινότητα χορηγεί χρηματοδοτική ενίσχυση στο «AFSSA, Laboratoire d’études sur la rage et la pathologie des animaux sauvages», Nancy, Γαλλία, για την εκτέλεση των λειτουργιών και των καθηκόντων που ορίζονται στο παράρτημα ΙΙ της απόφασης 2000/258/ΕΚ.

Η κοινοτική χρηματοδοτική ενίσχυση αντιστοιχεί στο 100 % των επιλέξιμων δαπανών, όπως ορίζεται στον κανονισμό (ΕΚ) αριθ. 1754/2006, που πρόκειται να εκτελεστούν από το εν λόγω εργαστήριο για το πρόγραμμα εργασίας και ανέρχεται, κατ’ ανώτατο όριο, στο ποσό των 205 000 EUR για τη χρονική περίοδο από 1ης Ιανουαρίου έως 31ης Δεκεμβρίου 2009.

Άρθρο 7

Για τον καταρροϊκό πυρετό, η Κοινότητα χορηγεί χρηματοδοτική ενίσχυση στο «AFRC Institute for Animal Health, Pirbright Laboratory», Pirbright, Ηνωμένο Βασίλειο για την εκτέλεση των λειτουργιών και των καθηκόντων που ορίζονται στο παράρτημα II σημείο B της οδηγίας 2000/75/ΕΚ.

Η κοινοτική χρηματοδοτική ενίσχυση αντιστοιχεί στο 100 % των επιλέξιμων δαπανών, όπως ορίζεται στον κανονισμό (ΕΚ) αριθ. 1754/2006, που πρόκειται να εκτελεστούν από το εν λόγω εργαστήριο για το πρόγραμμα εργασίας και ανέρχεται, κατ’ ανώτατο όριο, στο ποσό των 298 000 EUR για τη χρονική περίοδο από 1ης Ιανουαρίου έως 31ης Δεκεμβρίου 2009.

Άρθρο 8

Για την κλασική πανώλη των χοίρων, η Κοινότητα χορηγεί χρηματοδοτική συνδρομή στο «Institut für Virologie der Tierärztlichen Hochschule Hannover», Ανόβερο, Γερμανία, για την εκτέλεση των λειτουργιών και καθηκόντων που αναφέρονται στο παράρτημα IV της οδηγίας 2001/89/ΕΚ.

Η κοινοτική χρηματοδοτική ενίσχυση αντιστοιχεί στο 100 % των επιλέξιμων δαπανών, όπως ορίζεται στον κανονισμό (ΕΚ) αριθ. 1754/2006, που πρόκειται να εκτελεστούν από το εν λόγω ίδρυμα για το πρόγραμμα εργασίας και ανέρχεται, κατ’ ανώτατο όριο, στο ποσό των 215 000 EUR για τη χρονική περίοδο από 1ης Ιανουαρίου έως 31ης Δεκεμβρίου 2009.

Άρθρο 9

Για την αφρικανική πανώλη των χοίρων, η Κοινότητα χορηγεί χρηματοδοτική ενίσχυση στο «Centro de Investigación en Sanidad Animal», Valdeolmos, Μαδρίτη, Ισπανία για την εκτέλεση των λειτουργιών και των καθηκόντων που ορίζονται στο παράρτημα V της οδηγίας 2002/60/ΕΚ.

Η χρηματοδοτική συνδρομή της Κοινότητας αντιστοιχεί στο 100 % των επιλέξιμων δαπανών, όπως ορίζεται στον κανονισμό (ΕΚ) αριθ. 1754/2006, που προβλέπεται από το εν λόγω ερευνητικό εργαστήριο για το πρόγραμμα εργασίας και ανέρχεται, κατ’ ανώτατο όριο, στο ποσό των 208 000 EUR για την περίοδο από 1ης Ιανουαρίου έως 31ης Δεκεμβρίου 2009, από το οποίο το ποσό των 43 000 EUR, κατ’ ανώτατο όριο, θα διατεθεί αποκλειστικά στην οργάνωση τεχνικού εργαστηρίου σχετικά με την αφρικανική πανώλη των χοίρων.

Κατά παρέκκλιση από το άρθρο 13 παράγραφος 1 του κανονισμού (ΕΚ) αριθ. 1754/2006, το εργαστήριο που αναφέρεται στην πρώτη παράγραφο δικαιούται να ζητήσει χρηματοδοτική ενίσχυση για την παρακολούθηση ενός από τα εργαστήριά του που αναφέρονται στο δεύτερο εδάφιο του παρόντος άρθρου από 50 άτομα κατ’ ανώτατο όριο.

Άρθρο 10

Για τον αφθώδη πυρετό, η Κοινότητα χορηγεί χρηματοδοτική ενίσχυση στο «Institute for Animal Health, Pirbright Laboratory, of the Biotechnology and Biological Sciences Research Council (BBSRC)», Pirbright, Ηνωμένο Βασίλειο, για την εκτέλεση των λειτουργιών και των καθηκόντων που ορίζονται στο παράρτημα XVI της οδηγίας 2003/85/ΕΚ.

Η κοινοτική χρηματοδοτική ενίσχυση αντιστοιχεί στο 100 % των επιλέξιμων δαπανών, όπως ορίζεται στον κανονισμό (ΕΚ) αριθ. 1754/2006, που πρόκειται να εκτελεστούν από το εν λόγω εργαστήριο για το πρόγραμμα εργασίας και ανέρχεται, κατ’ ανώτατο όριο, στο ποσό των 300 000 EUR για τη χρονική περίοδο από 1ης Ιανουαρίου έως 31ης Δεκεμβρίου 2009.

Άρθρο 11

Για τη συνεργασία στο θέμα της ομοιομορφίας των μεθόδων δοκιμής και αξιολόγησης των αποτελεσμάτων των βοοειδών αναπαραγωγής καθαρής φυλής, η Κοινότητα χορηγεί χρηματοδοτική ενίσχυση στο «INTERBULL Centre, Department of Animal Breeding and Genetics, Swedish University of Agricultural Sciences», Uppsala, Σουηδία, για την εκτέλεση των λειτουργιών και των καθηκόντων που ορίζονται στο παράρτημα ΙΙ της απόφασης 96/463/ΕΚ.

Η κοινοτική χρηματοδοτική ενίσχυση αντιστοιχεί στο 100 % των επιλέξιμων δαπανών, όπως ορίζεται στον κανονισμό (ΕΚ) αριθ. 1754/2006, που πρόκειται να εκτελεστούν από το εν λόγω κέντρο για το πρόγραμμα εργασίας και ανέρχεται, κατ’ ανώτατο όριο, στο ποσό των 91 000 EUR για τη χρονική περίοδο από 1ης Ιανουαρίου έως 31ης Δεκεμβρίου 2009.

Άρθρο 12

Για τη βρουκέλωση, η Κοινότητα χορηγεί χρηματοδοτική ενίσχυση στο «AFSSA, Laboratoire d’études et de recherches en pathologie animale et zoonoses», Maisons-Alfort, Γαλλία, για την εκτέλεση των λειτουργιών και των καθηκόντων που ορίζονται στο άρθρο 32 παράγραφος 2 του κανονισμού (ΕΚ) αριθ. 882/2004.

Η χρηματοδοτική συνδρομή της Κοινότητας αντιστοιχεί στο 100 % των επιλέξιμων δαπανών, όπως ορίζεται στον κανονισμό (ΕΚ) αριθ. 1754/2006, που προβλέπεται από το εν λόγω εργαστήριο για το πρόγραμμα εργασίας και ανέρχεται, κατ’ ανώτατο όριο, στο ποσό των 269 000 EUR για την περίοδο από 1ης Ιανουαρίου έως 31ης Δεκεμβρίου 2009, από το οποίο το ποσό των 28 000 EUR, κατ’ ανώτατο όριο, θα διατεθεί αποκλειστικά στην οργάνωση τεχνικού εργαστηρίου σχετικά με τις μεθόδους διαγνωστικής της βρουκέλωσης.

Άρθρο 13

Για τη γρίπη των πτηνών, η Κοινότητα χορηγεί χρηματοδοτική ενίσχυση στο «Veterinary Laboratories Agency (VLA), New Haw, Weybridge», Ηνωμένο Βασίλειο, για την εκτέλεση των λειτουργιών και των καθηκόντων που ορίζονται στο παράρτημα VΙΙ της οδηγίας 2005/94/ΕΚ.

Η κοινοτική χρηματοδοτική ενίσχυση αντιστοιχεί στο 100 % των επιλέξιμων δαπανών, όπως ορίζεται στον κανονισμό (ΕΚ) αριθ. 1754/2006, που πρόκειται να εκτελεστούν από το εν λόγω εργαστήριο για το πρόγραμμα εργασίας και ανέρχεται, κατ’ ανώτατο όριο, στο ποσό των 400 000 EUR για τη χρονική περίοδο από 1ης Ιανουαρίου έως 31ης Δεκεμβρίου 2009.

Άρθρο 14

Για τις νόσους των μαλακοστράκων, η Κοινότητα χορηγεί χρηματοδοτική ενίσχυση στο «Centre for Environment, Fisheries & Aquaculture Science (Cefas), Weymouth Laboratory», Ηνωμένο Βασίλειο για την εκτέλεση των λειτουργιών και των καθηκόντων που ορίζονται στο μέρος Ι παράρτημα VI της οδηγίας 2006/88/ΕΚ.

Η κοινοτική χρηματοδοτική ενίσχυση αντιστοιχεί στο 100 % των επιλέξιμων δαπανών, όπως ορίζεται στον κανονισμό (ΕΚ) αριθ. 1754/2006, που πρόκειται να εκτελεστούν από το εν λόγω εργαστήριο για το πρόγραμμα εργασίας και ανέρχεται, κατ’ ανώτατο όριο, στο ποσό των 95 000 EUR για τη χρονική περίοδο από 1ης Ιανουαρίου έως 31ης Δεκεμβρίου 2009.

Άρθρο 15

Για τις νόσους των ιπποειδών πλην της πανώλους των ίππων, η Κοινότητα χορηγεί χρηματοδοτική ενίσχυση στο «AFSSA, Laboratoire d’études et de recherches en pathologie animale et zoonoses/Laboratoire d’études et de recherche en pathologie equine», Γαλλία, για την εκτέλεση των λειτουργιών και των καθηκόντων που ορίζονται στο παράρτημα του κανονισμού (ΕΚ) αριθ. 180/2008.

Η χρηματοδοτική συνδρομή της Κοινότητας αντιστοιχεί στο 100 % των επιλέξιμων δαπανών, όπως ορίζεται στον κανονισμό (ΕΚ) αριθ. 1754/2006, που προβλέπεται από το εν λόγω εργαστήριο για το πρόγραμμα εργασίας και ανέρχεται, κατ’ ανώτατο όριο, στο ποσό των 515 000 EUR για την περίοδο από 1ης Ιανουαρίου έως 31ης Δεκεμβρίου 2009, από το οποίο το ποσό των 40 000 EUR, κατ’ ανώτατο όριο, θα διατεθεί αποκλειστικά στην οργάνωση τεχνικού εργαστηρίου σχετικά με τις νόσους των ιπποειδών.

Άρθρο 16

Για τη λύσσα, η Κοινότητα χορηγεί χρηματοδοτική ενίσχυση στο «AFSSA, Laboratoire d’études sur la rage et la pathologie des animaux sauvages», Nancy, Γαλλία, για την εκτέλεση των λειτουργιών και των καθηκόντων που ορίζονται στο παράρτημα Ι του κανονισμού (ΕΚ) αριθ. 737/2008.

Η χρηματοδοτική συνδρομή της Κοινότητας αντιστοιχεί στο 100 % των επιλέξιμων δαπανών, όπως ορίζεται στον κανονισμό (ΕΚ) αριθ. 1754/2006, που προβλέπεται από το εν λόγω εργαστήριο για το πρόγραμμα εργασίας και ανέρχεται, κατ’ ανώτατο όριο, στο ποσό των 285 000 EUR για την περίοδο από 1ης Ιανουαρίου έως 31ης Δεκεμβρίου 2009, από το οποίο το ποσό των 25 000 EUR, κατ’ ανώτατο όριο, θα διατεθεί αποκλειστικά στην οργάνωση τεχνικού εργαστηρίου σχετικά με τη λύσσα.

Άρθρο 17

Για τη φυματίωση, η Κοινότητα χορηγεί χρηματοδοτική ενίσχυση στο «Laboratorio de Vigilancia Veterinaria (VISAVET)» της «Facultad de Veterinaria, Universidad Complutense de Madrid», Μαδρίτη, Ισπανία, για την εκτέλεση των λειτουργιών και των καθηκόντων που ορίζονται στο παράρτημα ΙΙ του κανονισμού (ΕΚ) αριθ. 737/2008.

Η χρηματοδοτική συνδρομή της Κοινότητας αντιστοιχεί στο 100 % των επιλέξιμων δαπανών, όπως ορίζεται στον κανονισμό (ΕΚ) αριθ. 1754/2006, που προβλέπεται από το εν λόγω εργαστήριο για το πρόγραμμα εργασίας και ανέρχεται, κατ’ ανώτατο όριο, στο ποσό των 205 000 EUR για την περίοδο από 1ης Ιανουαρίου έως 31ης Δεκεμβρίου 2009, από το οποίο το ποσό των 25 000 EUR, κατ’ ανώτατο όριο, θα διατεθεί αποκλειστικά στην οργάνωση τεχνικού εργαστηρίου σχετικά με τη φυματίωση.

Άρθρο 18

Η παρούσα απόφαση απευθύνεται στους εξής:

— Για την πανώλη των ίππων: Laboratorio Central de Sanidad Animal, Ministerio de Agricultura, PESCA y Alimentación, Ctra. De Algete km. 8, Valdeolmos, E-28110, Algete (Μαδρίτη), Ισπανία· κ. Concepción Gómez Tejedor, τηλ. (34) 916 29 03 00

— Για την ψευδοπανώλη των πτηνών: Veterinary Laboratories Agency (VLA) Weybridge, New Haw, Addelstone Surrey KT15 3NB Ηνωμένο Βασίλειο· κ. Ian Brown, τηλ. (44) 1932 35 73 39

— Για τη φυσαλλιδώδη νόσο των χοίρων: AFRC Institute for Animal Health, Pirbright Laboratory, Pirbright, Woking, Surrey GU24 ONF, Ηνωμένο Βασίλειο· κ. D.J. Paton, τηλ. (44) 7900 16 20 31

— Για τις ιχθυονόσους: the Technical University of Denmark, National Veterinary Institute, Department of Poultry, Fish and Fur Animals, Hangøvej 2, DK-8200 Århus, Δανία· κ. Kristian Møller, τηλ. (45) 72 34 61 89

— Για τις νόσους των δίθυρων μαλακίων: IFREMER, B.P. 133, F-17390 La Tremblade, Γαλλία· κ. Isabelle Arzul, τηλ. (33) 546 76 26 47

— Για τον ορολογικό έλεγχο των αντιλυσσικών εμβολίων: AFSSA, Laboratoire d’études sur la rage et la pathologie des animaux sauvages, site de Nancy, Domaine de Pixérécourt, BP 9, F-54220 Malzéville, Γαλλία· κ. Florence Cliquet, τηλ. (33) 383 29 89 50

— Για τον κ. ταρροϊκό πυρετό του προβάτου: AFRC Institute for Animal Health, Pirbright Laboratory, Pirbright, Woking, Surrey GU24 ONF, Ηνωμένο Βασίλειο· κ. D.J. Paton, τηλ. (44) 7900 16 20 31

— Για την κλασική πανώλη των χοίρων: Institut für Virologie der Tierärztlichen Hochschule, Bischofsholer Damm 15, D-3000 Hannover, Γερμανία· κ. Peter Joppe, τηλ. (49-511) 953 80 20

— Για την αφρικανική πανώλη των χοίρων: Centro de Investigación en Sanidad Animal, Ctra. De Algete a El Casar, Valdeolmos E-28130, Μαδρίτη, Ισπανία· κ. Marisa Arias, τηλ. (34) 600 31 51 89

— Για τον αφθώδη πυρετό: AFRC Institute for Animal Health, Pirbright Laboratory, Pirbright, Woking, Surrey GU24 ONF, Ηνωμένο Βασίλειο· κ. D.J. Paton, τηλ. (44) 7900 16 20 31

— Για τη συνεργασία στο θέμα της ομοιομορφίας των μεθόδων δοκιμής και αξιολόγησης των αποτελεσμάτων των βοοειδών αναπαραγωγής καθαρής φυλής: INTERBULL Centre, Department of Animal Breeding and Genetics SLU, Swedish University of Agricultural Sciences, Box: 7023; S-750 07 Uppsala, Σουηδία· κ. João Walter Dürr, τηλ. (46-18) 67 20 98

— Για τη βρουκέλωση: AFSSA, Laboratoire d’études et de recherches en pathologie animale et zoonoses, 23 avenue du Général de Gaulle F-94706 Maisons-Alfort, Cedex Γαλλία· κ. Bruno Garin-Bastuji, τηλ. (33) 607 94 26 31

— Για τη γρίπη των πτηνών: Veterinary Laboratories Agency (VLA) Weybridge, New Haw, Addelstone Surrey KT15 3NB, Ηνωμένο Βασίλειο· κ. Ian Brown, τηλ. (44) 1932 35 73 39

— Για τις νόσους των μαλακοστράκων: Centre for Environment, Fisheries & Aquaculture Science (Cefas), Weymouth Laboratory, The Nothe, Barrack Road, Weymouth, Dorset DT4 8UB, Ηνωμένο Βασίλειο· κ. David Grant Stentiford, τηλ. (44) 1305 20 67 22

— Για τις νόσους των ιπποειδών: AFSSA, Laboratoire d’études et de recherches en pathologie animale et zoonoses, 23 avenue du Général de Gaulle F-94706 Maisons-Alfort, Cedex Γαλλία· κ. Stéphan Zientara, τηλ. (33) 143 96 72 80

— Για τη λύσσα: AFSSA, Laboratoire d’études sur la rage et la pathologie des animaux sauvages, site de Nancy, Domaine de Pixérécourt, BP 9, F-54220 Malzéville, Γαλλία· κα. Florence Cliquet, τηλ. (33) 383 29 89 50

— Για τη φυματίωση: VISAVET - Laboratorio de vigilancia veterinaria, Facultad de Veterinaria, Universidad Complutense de Madrid, Avda. Puerta de Hierro, s/n. Ciudad Universitaria, E-28040, Μαδρίτη, Ισπανία· κα. Alicia Aranaz, τηλ. (34) 913 94 39 92

Βρυξέλλες, 5 Δεκεμβρίου 2008. Για την Επιτροπή Ανδρούλλα ΒΑΣΙΛΕΊΟΥ Μέλος της Επιτροπής

(1) ΕΕ L 224 της 18.8.1990, σ. 19.

(2) ΕΕ L 165 της 30.4.2004, σ. 1· όπως διορθώθηκε στην ΕΕ L 191 της 28.5.2004, σ. 1.

(3) ΕΕ L 331 της 29.11.2006, σ. 8.

(4) ΕΕ L 157 της 10.6.1992, σ. 19.

(5) ΕΕ L 260 της 5.9.1992, σ. 1.

(6) ΕΕ L 62 της 15.3.1993, σ. 69.

(7) ΕΕ L 175 της 19.7.1993, σ. 23.

(8) ΕΕ L 332 της 30.12.1995, σ. 33.

(9) ΕΕ L 79 της 30.3.2000, σ. 40.

(10) ΕΕ L 327 της 22.12.2000, σ. 74.

(11) ΕΕ L 316 της 1.12.2001, σ. 5.

(12) ΕΕ L 192 της 20.7.2002, σ. 27.

(13) ΕΕ L 306 της 22.11.2003, σ. 1.

(14) ΕΕ L 192 της 2.8.1996, σ. 19.

(15) ΕΕ L 10 της 14.1.2006, σ. 16.

(16) ΕΕ L 328 της 24.11.2006, σ. 14.

(17) ΕΕ L 56 της 29.2.2008, σ. 4.

(18) ΕΕ L 201 της 30.7.2008, σ. 29.

(19) ΕΕ L 209 της 11.8.2005, σ. 1.